**ДО**

**Г-Н ГРОЗДАН КАРАДЖОВ**

**ЗАМЕСТНИК МИНИСТЪР-ПРЕДСЕДАТЕЛ И МИНИСТЪР НА ТРАНСПОРТА И СЪОБЩЕНИЯТА**

**На Ваш рег. № 04-09-18/26.02.2025 г.**

**КОПИЕ: Г-Н МАРТИН ГЕОРГИЕВ  
РЪКОВОДИТЕЛ НА УПРАВЛЯВАЩИЯ ОРГАН НА ПРОГРАМА „ТРАНСПОРТНА СВЪРЗАНОСТ“ 2021-2027 Г. И ДИРЕКТОР НА ДИРЕКЦИЯ „КООРДИНАЦИЯ НА ПРОГРАМИ И ПРОЕКТИ“, МИНИСТЕРСТВО НА ТРАНСПОРТА И СЪОБЩЕНИЯТА**

**УВАЖАЕМИ ГОСПОДИН КАРАДЖОВ,**

В отговор на Ваше писмо под горепосочения номер относно версия 2.0 на насоките по Процедура № 2021BG16FFPR001-3.001 „Подобряване на интермодалността, иновации, модернизирани системи за управление на трафика, подобряване на сигурността и безопасността на транспорта“, Министерство на финансите изразява следното становище:

1. Съгласно чл. 28 от Закона за държавните помощи (ЗДП) и чл. 5 от Правилника за неговото прилагане (ППЗДП) и представената информация, Ви информираме, че **проектът „Капитално драгиране за осигуряване на достъп до новоизграждащата се инфраструктура на корабни места № 20А и № 20Б, пристанищен терминал Бургас-изток 2 – етап I“** съответства на изискванията на *Регламент (ЕС) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора(Регламент (ЕС) № 651/2014)* и съдържа необходимите условия и позовавания за правомерното предоставяне на помощ в режим на групово освобождаване:

Във връзка с горното и на основание чл. 29 от ЗДП, чл. 5, ал. 6 от ППЗДП и   
чл. 11, параграф 1, буква „а“ от Регламент (ЕС) № 651/2014, е необходимо да представите попълнени образци съгласно стандартизирания формат, посочен в Приложение II от Регламент (ЕС) № 651/2014, заедно с връзка за достъп до пълния текст на мерките за помощ, **в срок от 15 работни дни след влизането им в сила (след обявяване на процедурата/ите)** чрез Системата за електронно уведомяване на Европейската комисия SANI2. Моля, при попълване на Приложение II за мярката, да въведете разпознаваемо и кратко наименование (при възможност цел и географско положение), с оглед тяхната бъдеща идентификация, мониторинг и годишно докладване.

При необходимост от промяна на условията за изпълнение на дейностите по инвестицията, то същите следва да бъдат отново предварително съгласувани с Министерство на финансите.

С оглед продължителността на мярката, обръщаме внимание, че **Регламент (ЕС) № 651/2014 се прилага до 31.12.2026 г.** Този срок касае датата на предоставянето на помощта и не засяга срока на изпълнението на проекта, който може да е по-дълъг.

При необходимост, бихте могли да предвидите възможност за изменение в процедурите, при удължаване на срока на действие на Регламент (ЕС) № 651/2014 или при заместването му с друг акт, **но на този етап не може да предвиждате срок за предоставяне на помощ в режим на групово освобождаване след 31.12.2026 г.** В случай, че поради специфики на Програмата, като краен срок на мярката в SANI2 отбелязвате срока на изпълнение на проекта, то е необходимо да приложите в системата SANI2 пояснителен документ, в който уточнявате датата на предоставяне на помощта и с какво е обвързан крайният срок.

1. Изпратената информация по проект **„Доставка на пет броя едноетажни нулевоемисионни електрически мотрисни влака“**, представлява предварителна оценка за съответствие с изискванията на *Регламент (ЕО) № 1370/2007 на Европейския парламент и на Съвета от 23 октомври 2007 година относно обществените услуги за пътнически превоз с железопътен и автомобилен транспорт и за отмяна на регламенти (ЕИО) № 1191/69 и (ЕИО) № 1107/70 на Съвета (*Регламент (ЕО)   
   № 1370/2007*),* по която на настоящия етап нямаме допълнителни бележки и предложения.

Имайки предвид, че предвидените обществени поръчки по процедурата са в процес на подготовка и съгласуване с Европейската комисия и предвид това, че министърът на транспорта и съобщенията е органът, провеждащ политиките в областта на транспорта и администратор на помощта, той е отговорен и за въвеждането на всички правила и изисквания на Регламент (ЕО) № 1370/2007 в новия/те договор/и за обществен превоз на пътници и осъществяването на контрол по спазването им при изпълнението на съответните услуги.

